Hararis bøker har solgt i store opplag, og forfatteren er blitt hyllet i internasjonale miljøer i Vesten, blant annet blant teknologer i Silicon Valley i USA. Han har samtidig møtt kritikk fra flere historikere for feil og mangler i fremstillinger og analyser. Mens mange har behandlet ham som en popstjerne, har andre beskrevet ham som en «populistisk merkevare» og bøkene som intellektuell underholdning og med sensasjonelle spekulasjoner.